Σύμφωνα με το ilialive.gr, η φωτιά που ξέσπασε το απόγευμα της Τρίτης στο δάσος στη Στροφυλιά Πελοποννήσου, δάσος που προστατεύεται από τη Συνθήκη Ραμσάρ και το Δίκτυο Natura, έκανε στάχτη περισσότερα από 2.000 στρέμματα.

Οι πυροσβεστικές δυνάμεις «έδωσαν μάχη όλη νύχτα με τις φλόγες με την κατάσταση να είναι πολύ δύσκολη καθώς υπήρξε άμεσος κίνδυνος το ένα μέτωπο να περάσει στη θέση Μπρίνια, όπου υπάρχουν καλλιέργειες, θερμοκήπια αλλά και κατοικημένη περιοχή».

Τα αίτια της φωτιάς δεν έχουν διευκρινιστεί και το ανακριτικό τμήμα της Πυροσβεστικής διεξάγει τη σχετική έρευνα. Το δάσος της Στροφυλιάς είναι ένα εθνικό πάρκο 22.000 στρεμμάτων που προστατεύεται από τη Συνθήκη Ραμσάρ και το Δίκτυο Natura.